જગતના તાતની આવક બમણી કરવાના સંકલ્‍પને દોહરાવતા મુખ્‍યમંત્રીએ જણાવ્‍યું હતું કે, વડાપ્રધાન નરેન્‍દ્રભાઇ મોદીએ એક વિઝન સાથે ખેડૂત સાધન-સંપન્ન બને એ દિશામાં અનેક ક્રાંતિકારી પગલાંઓ લીધા છે. ખેડૂતના પાકની જાળવણી સાથે, મુલ્‍યવૃદ્વિ, માર્કેટિંગની વ્‍યવસ્‍થા કરીને, એગ્રો પોલિસી બનાવી છે. ખેડૂતો વધુ સમૃદ્વ બને એ દિશામાં રાજય સરકાર પ્રકલ્‍પોને સાકાર કરીને, ગુજરાતની વિકાસની ગતિમાં ખેડૂતોની ભૂમિકાની મહત્તા સમજાવી હતી.રાજ્ય સરકારે ખેડૂતોના હિત માટે અનેક કદમ ઉઠાવ્‍યા છે, દશ વર્ષમાં ૬૦૦ થી વધુ કોલ્‍ડ સ્‍ટોરેજ ગુજરાતમાં છે. ફુડ ઇન્‍ડસ્‍ટ્રીઝ ક્ષેત્રે રૂા.ત્રણ હજાર કરોડનું રોકાણ થયું છે, આવનારા વાયબ્રન્‍ટ સમિટ-૨૦૧૯ માં રૂા.પાંચ હજાર કરોડનું રોકાણ થશે, એમ મુખ્‍યમંત્રીએ સંકલ્‍પબદ્વતા સાથે જણાવ્‍યું હતું.